
ส่วนราชการ  สำนักปลัด องค์การบริหารส่วนตำบลแก้วแสน  
ที่ นศ 73401/                                            วันที่  26 กรกฎาคม  2566
[bookmark: _Hlk107919386][bookmark: _Hlk107918309][bookmark: _Hlk107918265][bookmark: _Hlk107918507][bookmark: _Hlk141272804]เรื่อง รายงานกิจกรรม การรณรงค์ ป้องกันและควบคุมโรคติดต่อ โรคไข้เลือดออก
เรียน  นายกองค์การบริหารส่วนตำบลแก้วแสน
		ตามที่ หนังสือด่วนที่สุด ที่ นศ 0023.6/ว 4370 ลงวันที่ 19 กรกฎาคม 2566 เรื่อง ขอความร่วมมือดำเนินการรณรงค์กำจัดแหล่งเพาะพันธุ์ยุงลาย โดยกรมส่งเสริมการปกครองท้องถิ่นรับแจ้งจากกระทรวงสาธารณสุขว่า สถานการณ์โรคติดต่อโรคไข้เลือดออกในปี 2566 พบผู้ป่วยจำนวนมาก จังหวัดนครศรีธรรมราช  จึงขอให้องค์กรปกครองส่วนท้องถิ่นดำเนินการรณรงค์กำจัดแหล่งเพาะพันธุ์ยุงลาย 
		ในการนี้ งานสาธารณสุข องค์การบริหารส่วนตำบลแก้วแสน ได้เข้าร่วมกับอำเภอนาบอน สำนักงานสาธารณสุขอำเภอนาบอน โรงพยาบาลนาบอน โรงพยาบาลส่งเสริมสุขภาพตำบล อสม. และภาคประชาชน ในการร่วมเดินรณรงค์ป้องกันและควบคุมโรคติดต่อ โรคไข้เลือดออก ประจำปี 2566 และเข้าร่วมประชุม คณะกรรมการดำเนินงานเฝ้าระวังสอบสวนโรคเคลื่อนที่เร็ว Surveillance and Rapid Response Team (SRRT)
 ในวันที่ 26 กรกฎาคม 2566 ณ ห้องประชุมที่ว่าการอำเภอนาบอน โดยมีมาตรการป้องกัน เฝ้าระวังและควบคุมโรคไข้เลือดออก ดังเอกสารที่แนบมาด้วย 
		จึงเรียนมาเพื่อพิจารณา

		 					(นางสาวณภัชชา อิ่มบางทอง)
              นักวิชาการสาธารณสุขปฏิบัติการ
ความคิดเห็นหัวหน้าสำนักปลัด	
.............................................................................................................................................................................

				        		               (นายศักดา รัตนบุรี)
                                                                                หัวหน้าสำนักปลัด
ความคิดเห็นปลัด อบต.แก้วแสน
..................................................................................................................................................................................

                                              (นางแฉล้ม ศิลปวิสุทธิ์)
                                             ปลัดองค์การบริหารส่วนตำบลแก้วแสน  

ความเห็นนายกองค์การบริหารส่วนตำบล  
  .....................................................................................................................................................
                                                                               
                                                                               (นายโกศล คงกระพันธ์)
                          นายกองค์การบริหารส่วนตำบลแก้วแสน  
ภาพกิจกรรมเดินรณรงค์ป้องกันและควบคุมโรคติดต่อ โรคไข้เลือดออก
องค์การบริหารส่วนตำบลแก้วแสน ร่วมกับ อำเภอนาบอน สาธารณสุขอำเภอนาบอน
โรงพยาบาลนาบอน โรงพยาบาลส่งเสริมสุขภาพตำบล อสม. สมาชิก อถล. และนักเรียนในพื้นที่

ภาพกิจกรรม ป้องกันและควบคุมโรคติดต่อ โรคไข้เลือดออก 
โดยการกำจัดแหล่งเพาะพันธุ์ลูกน้ำ ยุงลาย 
[image: ]องค์การบริหารส่วนตำบลแก้วแสน ร่วมกับ อำเภอนาบอน สาธารณสุขอำเภอนาบอน

มาตรการป้องกันเฝ้าระวังและควบคุมโรคไข้เลือดออก
อำเภอนาบอน จังหวัดนครศรีธรรมราช
มาตรการก่อนเกิดโรค
	1. การทำลายแหล่งเพาะพันธุ์ยุง ด้วยมาตรการ 3 เก็บ 3 โรค คือ 
		1. เก็บบ้าน ให้ปลอดโปร่งไม่ให้ยุงลายเกาะพัก 
		2. เก็บขยะ เศษภาชนะไม่ให้เป็นแหล่งเพาะพันธุ์ของยุงลาย 	
		3. เก็บน้ำ ปิดให้มิดชิดหรือเปลี่ยนถ่ายน้ำ ทุกสัปดาห์ไม่ให้ยุงลายวางไข่
	ซึ่งสามารถป้องกันได้ 3 โรค คือ โรคไข้เลือดออก โรคติดเชื้อไวรัสซิกา และโรคไข้ปวดข้อยุงลาย พร้อมเพิ่มมาตรการ ๕ ส. โดยกำชับให้สถานที่ทำงาน ส่วนราชการ โรงงาน บ้าน ชุมชน โรงเรียน และวัดดำเนินการรณรงค์ทุกวันศุกร์ ให้ค่าดัชนีลูกน้ำ ยุงลาย HI CI น้อยกว่า ๑๐
	2. การเฝ้าระวังและตรวจจับการระบาด เฝ้าระวังพิเศษเข้มข้นในพื้นที่เสี่ยงสูง ในด้านการดูแลรักษาตามอาการ ให้แพทย์สั่งยาทากันยุงให้ผู้ป่วยเพิ่มเติม
	หากมีการแพร่ระบาด ต้องส่งทีมเฝ้าระวังสอบสวนเคลื่อนที่เร็วดำเนินการควบคุมโรคในชุมชนเพื่อทำลายแหล่งเพาะพันธุ์ลูกน้ำและกำจัดยุงลายตัวแก่
มาตรการควบคุมโรค
1. พบผู้ป่วยให้ใช้มาตรการ 3-3-๑-7-๑4-๒1-28 อย่างต่อเนื่อง คือ 
		3 ชั่วโมง แจ้งทีมสอบสวนโรคเคลื่อนที่เร็วภายใน 3 ชั่วโมง 
3 ชั่วโมง ทีมสอบสวนโรค ลงสอบสวนโรคภายใน 3 ชั่วโมง และดำเนินการสำรวจ กำจัดลูกน้ำยุงลายในบ้านผู้ป่วยและฉีดสเปร์ กำจัดยุงด้วยการพ่นสารเคมีกำจัดยุงลายในรัศมี อย่างน้อย ๑๐๐ เมตร
1 วัน ต่อมาต้องดำเนินการสำรวจและกำจัดยุงด้วยการพ่นสารเคมีกำจัดยุงลายตัวเต็มวัย อย่างน้อยในรัศมี ๑๐๐ เมตร จากบ้านผู้ป่วยและจุดที่สงสัยเป็นแหล่งโรค ประสานงานทางโทรศัพท์ และ Line
เพื่อชี้แจงเหตุการณ์ให้สุขศึกษาถึงการป้องกันตนเองและอาการที่ต้องเฝ้าระวัง
	  7 วัน ต่อมาต้องดำเนินการสำรวจและกำจัดยุงด้วยการพ่นสารเคมีกำจัดยุงลายตัวเต็มวัยอย่างน้อยในรัศมี 10๐ เมตร ของบ้านผู้ป่วยและจุดที่สงสัยเป็นแหล่งโรค เป้าหมายไม่พบลูกน้ำในบ้านและภาชนะในรัศมี ๑๐0 เมตรจากบ้านผู้ป่วย (HI และ CI เป็นศูนย์)
	  ๑๔ วัน ต่อมาสำรวจและกำจัดลูกน้ำยุงลายในหมู่บ้านที่เกิดโรค ถ้าพบผู้ป่วยหลายหมู่บ้านให้ดำเนินการทั้งตำบล ดำเนินการทั้งตำบลโดยเป้าหมายบ้านที่พบลูกน้ำไม่เกินร้อยละ ๕ ของบ้านทั้งหมดที่สำรวจ
(HI ไม่เกินร้อยละ ๕)
	  ๒๑ วัน ต่อมา สำรวจและกำจัดลูกน้ำยุงลายในหมู่บ้านที่เกิดโรค เป้าหมายบ้านที่พบลูกน้ำไม่เกินร้อยละ ๕ ของบ้านทั้งหมดที่สำรวจ (HI ไม่เกินร้อยละ ๕) และไม่พบลูกน้ำยุงลายในสถานพยาบาล               
( CI ของสถานพยาบาลทุกแห่งเป็นศูนย์)

/28 วัน ...

-2-
	  ๒๘ วัน เป็นต้นไป คงมาตรฐานการสำรวจและกำจัดลูกน้ำ ยุงลายในชุมชนทุก ๗ วันโดยชุมชน 
มีส่วนร่วม และคงมาตรฐานการพ่นสารเคมีเสริมทุก ๗ วัน หากยังมีผู้ป่วยต่อเนื่อง โดยเน้นในพื้นที่ ๗ โรง คือ 
๑. โรงเรือน (บ้าน/ชุมชน)    ๒. โรงเรียน(สถานศึกษา/สถานเลี้ยงเด็กเล็ก)    3.โรงพยาบาล  4.โรงแรม/รีสอร์ท  
๕.โรงงาน/กลุ่มอุตสาหกรรม   ๖.โรงธรรม (วัต/มัสยิด/โบสถ์) และ ๗. สถานที่ราชการ
ด้วยการปฏิบัติ ๖ ป คือ
	1.ปิด ปิดภาชนะ น้ำดื่มน้ำใช้ทุกชนิดให้มิดชิด เพื่อป้องกันยุงลายวางไข่
	2.เปลี่ยน เปลี่ยนน้ำ ในแจกัน ดอกไม้ จานรองขาตู้กับข้าว และภาชนะใส่น้ำที่ให้สัตว์เลี้ยงต่างๆภายในบ้านเรือน เช่น นก ไก่ สุนัข แมว ทุกสัปดาห์ หรือใส่เกลือแกง น้ำส้มสายชู ล้างภาชนะน้ำดื่ม น้ำใช้ ทุกๆ 7 วัน เพื่อป้องกันยุงลายวางไข่
3.ปล่อย ปล่อยปลากินลูกน้ำ เช่น ปลากระดี่ ปลาหางนกนู ในโองน้ำ บ่อน้ำ เพื่อกินลูกน้ำยุงลาย 
4.ปรับปรุง ปรับปรุงสิ่งแวดล้อม ทั้งภายในบ้าน นอกบ้าน ที่สาธารณะไม่ให้มีแหล่งเพาะพันธุ์ยุงลายเก็บ คว่ำ ทำลายภาชนะน้ำขังที่ไม่ใช้ เช่น กระป๋อง เศษวัสดุกักน้ำอื่นๆ หมั่นทำความสะอาดบริเวณบ้านและรอบบ้านที่อาจเป็นแหล่งเพาะพันธุ์ยุงได้ 
5.ป้องกัน ป้องกันไม่ให้ยุงลายกัด โดยทาโลชั่นป้องกันยุงกัด หรือการนอนกางมุ้ง
	6.ปฏิบัติ ปฏิบัติตามมาตรการ ๕ ป ทุกวัน เพื่อกำจัดแหล่งเพาะพันธุ์ลูกน้ำยุงลาย เพื่อตัดวงจรยุงลายที่เป็นพาหะนำโรคไข้เลือดออก
มาตรการเฝ้าระวังโรค
	กำกับ ติดตาม การสุ่มสำรวจค่าดัชนีความชุกลูกน้ำยุงลาย โดยอาสาสมัครสาธารณสุขประจำหมู่บ้าน                 การประเมินระบบเฝ้าระวังโรคโดยจัดทีมปฏิบัติการ สุ่มลูกน้ำยุงลายระดับหมู่บ้าน เพื่อสุ่มสลับหมู่บ้านกันในแต่ละเดือนประเมิน และรายงานผลการดำเนินงานในที่ประชุมหัวหน้าส่วน ผู้ใหญ่ กำนัน ที่ประชุมหมู่บ้าน

